تورکیه‌نین باش ناظری بینالی ییلدیریم فتح‌الله گولن ترور تشکیلاتی‌نین چئوریلیش جهدی نتیجه‌سینده 208 نفرین شهید اولدوغونو، 1491 نفرین ده یارالاندیغینی بیلدیردی.
باش ناظر ناظرلر کابینتی‌نین اجلاسین‌داکی چیخیشیندا چئوریلیش جهدی زامانی شهید اولان‌لارین 60-نین پلیس، 3- نون عسگر، 145- نین‌ده سیویل وطنداش اولدوغونو بیلدیردی.
دموکراتیا اوغروندا حیاتلاری باهاسینا مباریزه آپاران پلیس و سیویل شهیدلره الله‌دان رحمت دیله‌ین باش ناظر ییلدیریم هم پارتی‌لیلره هم ده تورک مئدیاسینا نوماییش ائتدیردیکلری میللی مؤوقع اوچون تشکور ائتدی.
نه قدر ده بو چئوریلیش جهدی تورک سلاحلی قوه‌لری داخیلینده باشلادیلمیش اولسا‌دا بونو ائتمیه جهد گؤسترنلرین تورک سلاحلی قوه‌لرینین وطنی، خالقی و بایراغینی سئون ضابطلر هئیتی و منسوب‌لاری ایله هئچ بیر علاقه‌سی‌نین اولمادیغینی دئین بینالی ییلدیریم: "بون‌لار عسگر گئیمینده اولان الی قانلی قاتیل، ترور تشکیلاتی‌نین منصوبلاری‌دیر" دئدی.
سنتیابرین 12- ده باش وئرن چئوریلیش زامانی بئله وطنداش‌لارا آتش آچیلمادیغینی، میلی مجلس و پرزیدنت اقامتگاهی‌نین بومبالانمادیغینی قئید ائدن باش ناظر ایلک آندان اعتبارا  بو جهده باشچیلیق ائدنلرین نظارته آلیندیغینی و بو آندا 7 مین 543 نفرین ساخلانیلدیغینی بیلدیردی.
باش ناظر ییلدیریم چئوریلیش جهدی ایله باغلی گوناهکارلارین ساخلانیلماغا داوام ائتدیگینی قئید ائدرک: "بو ایشه جهد گؤسترنلر بیلمه‌لی‌دیر کی، تؤکولن هر داملا قانین حسابینی چوخ آغیر اؤده‌یه‌جکلر. بو بیزیم خالقیمیزا قارشی ان بویوک وظیفه میزدیر" دئیه بیلدیردی.
"بو ایشی کیملرین گؤردوگو ایله علاقه‌لی سندلر الیمیزده‌دیر، زامانی گلنده هامی‌سینی آچیقلایاجاغیق" دئین باش ناظر خاریجدن ده حکومته ائدیلن بو هوجومون قبول ائدیلمه‌یه‌جگینی خاطرلاتدی.
باش ناظر بینالی ییلدیریم: "خاریجی تهدیدلره قارشی‌دا عکس رئاکسیامیز، ترور تشکیلات‌لارینا قارشی قیمتلی مبارزه میزدن ده امتنا ائتمه‌میشیک" دئدی.
بعضی چئوه لرین اقتصادیاتین منفی تاثیر له‌نه‌جگینی ایله علاقه دار تبلیغات آپاردیغینی بیلدیرن ییلدیریم مالیه سیستمی‌نین ایشله‌دیگینی وورغولایا‌راق: "مجلس‌ده فعالیتلرینی داوام ائتدیرجک: "حیات داوام ائدیر" دئیه بیلدیردی.
فه‌تونون تسلیم ائدیلمه‌سی اوچون سند ایسته‌ین آمریکا رهبرلیگینه ایسه باش ناظر:"چئوریلیش جهدیندن داها گوجلو سند می وار" دئیه قئید ائتدی.
